
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _Hlk103344819]DĖL KĖDAINIŲ RAJONO SAVIVALDYBĖS NARKOTIKŲ KONTROLĖS 
KOMISIJOS NUOSTATŲ TVIRTINIMO

2023 m. spalio 27 d. Nr. TS-309
 Kėdainiai
[bookmark: _Hlk103344895]
Vadovaudamasi Lietuvos Respublikos vietos savivaldos įstatymo 15 straipsnio 2 dalies 4  punktu, Pavyzdiniais savivaldybių narkotikų kontrolės komisijų nuostatais, patvirtintais Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, Kėdainių rajono savivaldybės taryba                       n u s p r e n d ž i a:
1. Patvirtinti Kėdainių rajono savivaldybės narkotikų kontrolės komisijos nuostatus (pridedama).
2.   Pripažinti netekusiu galios Kėdainių rajono savivaldybės tarybos 2003 m. gegužės 29 d. sprendimą Nr. BD-7/178 „Dėl Kėdainių rajono savivaldybės narkotikų kontrolės komisijos sudarymo ir nuostatų patvirtinimo“. 
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras				                     			         Valentinas Tamulis                                                                                                                                                                                                 			           
	

PATVIRTINTA
Kėdainių rajono savivaldybės tarybos 
2023 m. spalio 27 d. sprendimu Nr. TS-309


KĖDAINIŲ RAJONO SAVIVALDYBĖS NARKOTIKŲ KONTROLĖS 
KOMISIJOS NUOSTATAI

I  SKYRIUS
BENDROSIOS NUOSTATOS

	1. Kėdainių rajono savivaldybės narkotikų kontrolės komisija (toliau vadinama – Komisija) yra nuolatinė komisija, koordinuojanti narkotikų kontrolės ir narkomanijos prevencijos veiksmus savivaldybės teritorijoje.
	2. Komisija savo darbe vadovaujasi Lietuvos Respublikos Konstitucija, įstatymais, kitais Lietuvos Respublikos Seimo priimtais teisės aktais, Lietuvos Respublikos Prezidento dekretais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais, taip pat šiais nuostatais.
	3.  Komisijos veiklą techniškai aptarnauja Savivaldybės administracija.

II  SKYRIUS
KOMISIJOS UŽDAVINIAI IR FUNKCIJOS

	4. Pagrindinis Komisijos uždavinys – vykdant valstybės narkotikų kontrolės ir narkomanijos prevencijos politiką, koordinuoti narkotikų kontrolės ir narkomanijos prevencijos veiksmus savivaldybės teritorijoje.
	5.  Įgyvendinama savo pagrindinį uždavinį, Komisija atlieka šias funkcijas:
	5.1. gauna informaciją iš savivaldybių ir valstybės institucijų, įstaigų, nevyriausybinių ir tarptautinių organizacijų narkomanijos prevencijos, gydymo, reabilitacijos, narkotinių ir psichotropinių medžiagų apyvartos kontrolės klausimais, bendradarbiauja su jomis;
	5.2. organizuoja savivaldybės ir valstybės institucijoms bei įstaigoms pasitarimus, seminarus ir mokymą aktualiais narkotikų kontrolės ir narkomanijos prevencijos klausimais;
	5.3. analizuoja gaunamus iš suinteresuotų savivaldybės ir valstybės institucijų bei įstaigų, nevyriausybinių organizacijų statistikos duomenis apie psichotropinių medžiagų apyvartą ir kontrolę;
	5.4. vertina, kaip vykdomos narkotikų kontrolės, narkomanijos prevencijos priemonės sveiktos priežiūros, švietimo, socialines paslaugas teikiančiose įstaigose;
	5.5. teikia informaciją ir pasiūlymus narkotikų kontrolės ir narkomanijos prevencijos klausimais savivaldybės ir valstybės institucijoms, įstaigoms, žiniasklaidai, visuomenės informavimo priemonėms, nevyriausybinėms organizacijoms;
	5.6. rengia narkotikų kontrolės ir narkomanijos prevencijos savivaldybės teritorijoje priemonių planą ir veiklos ataskaitą;
	5.7. vykdo kitas su narkotikų kontrole ir narkomanijos prevencija susijusias funkcijas.

III SKYRIUS
KOMISIJOS TEISĖS

	6.  Komisija turi teisę:
	6.1. gauti informaciją jos kompetencijai skirtais klausimais iš savivaldybės ir valstybės institucijų, įstaigų, nevyriausybinių organizacijų;
	6.2. dalyvauti savivaldybės ir šalies renginiuose narkotikų kontrolės ir narkomanijos prevencijos klausimais;
	6.3. teikti pasiūlymus, rekomendacijas, kaip gerinti narkotikų kontrolę, narkomanijos prevenciją ir reabilitaciją savivaldybės teritorijoje;
	6.4. kviesti į Komisijos posėdžius Savivaldybės administracijos valstybės tarnautojus ir darbuotojus, savivaldybės įstaigų, įmonių bei organizacijų vadovus ir darbuotojus.
	
IV SKYRIUS
KOMISIJOS SUDĖTIS IR DARBO ORGANIZAVIMAS

	7.  Komisija sudaroma Savivaldybės tarybos sprendimu Savivaldybės tarybos kadencijos laikotarpiui.
	8.  Komisija sudaroma iš savivaldybės ir kitų institucijų bei įstaigų pasiūlytų atstovų – ne mažiau kaip iš 13 narių. Komisijos nariai gali būti sveikatos, švietimo, socialinių įstaigų, Vaiko teisių apsaugos ir įvaikinimo tarnybos prie Socialinės apsaugos ir darbo ministerijos, savivaldybės švietimo padalinio, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai.
	9. Komisijos pirmininku ir jo pavaduotoju Savivaldybės taryba skiria asmenis, turinčius aukštąjį išsilavinimą ir vadovaujamo darbo stažą. Savivaldybės taryba sudaro Komisiją ir priima sprendimą dėl pirmininko ir pavaduotojo kandidatūrų. 
	10. Komisijos nariai gali dalyvauti Komisijos darbe tik pasirašę:
[bookmark: part_16a8e2d2d02b46f389fcb3b1087bfa58]10.1. nešališkumo deklaraciją (Nuostatų 1 priedas), kurioje pasižada objektyviai, dalykiškai, be išankstinio nusistatymo, vadovaudamiesi lygiateisiškumo principu atlikti savo pareigas, vengti viešųjų ir privačių interesų konflikto ir, esant jo grėsmei, nedelsdami informuoti apie tai Komisijos pirmininką bei narius ir nusišalinti nuo pareigų atlikimo;
[bookmark: part_668272a3c8a44ee0a72a4bd51437469d]10.2. konfidencialumo pasižadėjimą (Nuostatų 2 priedas), kuriame pasižada Komisijos gautą konfidencialią informaciją naudoti tik pareigų Komisijoje atlikimo tikslais ir jos neskleisti, išskyrus Lietuvos Respublikos įstatymuose nustatytus atvejus.
	11.  Komisijos pirmininkas:
	11.1.  organizuoja Komisijos darbą ir atsako už jos veiklą;
	11.2.  pirmininkauja Komisijos posėdžiuose;
	11.3. gali pareikalauti savo vardu informacijos iš įstaigų ir organizacijų, susijusių su Komisijos darbu;
	11.4. informuoja Savivaldybės tarybą apie narkotikų kontrolę, taip pat apie narkomanijos prevenciją.
	12. Jeigu Komisijos pirmininko nėra, jo pareigas eina Komisijos pirmininko pavaduotojas.
	13.  Komisijos nuostatus tvirtina Savivaldybės taryba.
	14. Komisija kartą per metus už savo veiklą atsiskaito Savivaldybės tarybai.
	15. Komisijos posėdis yra teisėtas, jeigu jame dalyvauja ne mažiau kaip 2/3 Komisijos narių. Sprendimai priimami atviru balsavimu, paprasta balsų dauguma. Balsuojant Komisijos narių balsams pasiskirsčius po lygiai, lemiamas yra Komisijos pirmininko balsas. Apie tai turi būti pažymėta posėdžio protokole.
	16. Komisijos posėdžių protokolus pasirašo posėdžio pirmininkas (jo nesant – Komisijos pirmininko pavaduotojas)  ir posėdžio sekretorius.
	17. Komisijos sekretorius prieš 5 darbo dienas informuoja Komisijos narius apie numatomą Komisijos posėdį elektroniniu paštu, kartu su pranešimu pateikia posėdžio darbotvarkės projektą ir medžiagą numatomais svarstyti klausimais.
	18. Komisijos narys, negalintis dalyvauti posėdyje, apie tai ne vėliau kaip prieš 1 darbo dieną iki Komisijos posėdžio turi pranešti Komisijos pirmininkui ar sekretoriui elektroniniu paštu.
	19. Komisijos veiklos dokumentai (posėdžio protokolai, susirašinėjimo dokumentai) saugomi Savivaldybės administracijoje Lietuvos Respublikos dokumentų archyvų įstatymų nustatyta tvarka.
	20. Komisijos posėdis gali vykti kontaktiniu, nuotoliniu ar mišriu būdu. Sprendimą organizuoti posėdį nuotoliniu būdu arba mišriuoju būdu priima Komisijos pirmininkas savo iniciatyva arba gavęs Komisijos nario prašymą dalyvauti posėdyje nuotoliniu būdu. Apie priimtą sprendimą Komisijos posėdį organizuoti nuotoliniu būdu arba mišriuoju būdu nedelsiant elektroninių ryšių priemonėmis turi būti pranešta Komisijos nariams ir kitiems posėdžio dalyviams. Nuotoliniu būdu arba mišriuoju būdu vyksiančio Komisijos posėdžio klausimai rengiami ir posėdis vyksta laikantis Lietuvos Respublikos vietos savivaldos įstatyme nustatytų reikalavimų.
	21. Komisijos posėdžius organizuoti ne rečiau kaip 1 kartą per ketvirtį, numatant galimybę Narkotikų kontrolės komisijos nariams iš anksto raštu ar kitokiu būdu balsuoti negalint atvykti į posėdžius.










































Kėdainių rajono savivaldybės 
Narkotikų kontrolės komisijos nuostatų 
1 priedas
 
(Nešališkumo deklaracijos pavyzdinė forma)
  

(Komisijos pavadinimas)

(Komisijos pirmininko (-ės), pavaduotojo (-os), nario (-ės) vardas ir pavardė)
 
 
NEŠALIŠKUMO DEKLARACIJA
 
202_ m.____________d.
Kėdainiai
 
Būdamas Komisijos _________________________________________________pasižadu:
(pareigų pavadinimas)
1. objektyviai, dalykiškai, be išankstinio nusistatymo, vadovaudamasis lygiateisiškumo, nediskriminavimo ir skaidrumo principais, atlikti man pavestas pareigas (užduotis).
2. nedelsdamas raštu pranešti Komisijos pirmininkui apie galimą viešųjų ir privačių interesų konfliktą.
Man išaiškinta, kad:
1. asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai;
2. Komisijos pirmininkui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamo klausimo sprendimų priėmimo, Komisijos pirmininkas sustabdo mano dalyvavimą Komisijos veikloje kol pranyks aplinkybės dėl kurių buvau nušalintas.
 
 
	(pareigų pavadinimas)
 
	 
	(parašas)
	 
	(vardas ir pavardė)


 
[bookmark: part_15f9cd9fe0b14c439875894f7f4a78a3] 














Kėdainių rajono savivaldybės 
Narkotikų kontrolės komisijos nuostatų
2 priedas
 
(Konfidencialumo pasižadėjimo pavyzdinė forma)
 

(Komisijos pavadinimas)

(Komisijos pirmininko (-ės), pavaduotojo (-os), nario (-ės) vardas ir pavardė)
 
KONFIDENCIALUMO PASIŽADĖJIMAS
 
202_ m.____________d.
Kėdainiai
 
 
Būdamas Komisijos _________________________________________________pasižadu:
(pareigų pavadinimas)
[bookmark: _GoBack]1. saugoti ir tik įstatymų ir kitų teisės aktų nustatytais tikslais ir tvarka naudoti visą su komisijos veikla susijusią informaciją, kuri man taps žinoma dirbant Komisijos pirmininku (-e), Komisijos primininko pavaduotoju (-a) ar nariu (-e);
2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
3. nepasilikti jokių man pateiktų dokumentų kopijų.
Man žinoma, kad konfidencialią informaciją galėsiu atskleisti tik Lietuvos Respublikos įstatymų nustatytais atvejais.
Man išaiškinta, kad konfidencialią informaciją sudaro:
1. informacija, kurios konfidencialumą nurodo gautas dokumentas;
2. informacija, kurios atskleidimas prieštarauja teisės aktams.
Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti padarytus nuostolius
 
 
	(pareigų pavadinimas)
 
	 
	(parašas)
	 
	(vardas ir pavardė)

